CELEX: 62013CN0351
Language: el
Date: 2013-06-25 00:00:00
Title: Υπόθεση C-351/13: Προσφυγή/αγωγή της 25.6.2013 — Ευρωπαϊκή Επιτροπή κατά Ελληνικής Δημοκρατίας

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/27
            
         Προσφυγή/αγωγή της 25.6.2013 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-351/13)
   2013/C 260/48
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Μαρκούλλη και B. Schima)
   
      Καθής: Ελληνική Δημοκρατία
   
      Αιτήματα
   
   
               —
            
            
               Να διαπιστωθεί ότι η Ελληνική Δημοκρατία μη εξασφαλίζοντας ότι, από την 1η Ιανουαρίου 2012, οι ωοπαραγωγές όρνιθες δεν εκτρέφονται πλέον σε μη διευθετημένους κλωβούς, αθέτησε τις υποχρεώσεις που υπέχει δυνάμει του άρθρου 3 και του άρθρου 5, παράγραφος 2, της οδηγίας 1999/74/ΕΚ (1) του Συμβουλίου, της 19ης Ιουλίου 1999, περί στοιχειωδών απαιτήσεων για την προστασία των ωοπαραγωγών ορνίθων.
            
         
               —
            
            
               Να καταδικαστεί η Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Από την 1η Ιανουαρίου 2012, το άρθρο 5, παράγραφος 2 της οδηγίας 1999/74/ΕΚ απαγορεύει την εκτροφή ωοπαραγωγών ορνίθων σε μη διευθετημένους κλωβούς. Επιπλέον, το άρθρο 3 της οδηγίας 1999/74/ΕΚ επισημαίνει ότι τα κράτη μέλη έχουν την υποχρέωση να μεριμνούν ώστε οι ιδιοκτήτες και οι κάτοχοι να εφαρμόζουν για τις ωοπαραγωγές όρνιθες μόνο τα συστήματα εκτροφής που επιτρέπονται από την οδηγία.
   Η Επιτροπή είχε επιστήσει την προσοχή των κρατών μελών στις υποχρεώσεις τους για συμμόρφωση με τις προαναφερθείσες διατάξεις της οδηγίας από το 2011. Σύμφωνα με τα στοιχεία που είχε προσκομίσει η Ελληνική Δημοκρατία, προέκυπτε ότι σημαντικός αριθμός ιδιοκτητών και κατόχων εγκαταστάσεων με ωοπαραγωγές όρνιθες δεν θα μπορούσε να συμμορφωθεί με τις υποχρεώσεις που υπέχει δυνάμει της οδηγίας 1999/74/ΕΚ μέχρι την ημερομηνία συμμόρφωσης που προβλέπει η οδηγία αυτή.
   Από τα στοιχεία που η Ελληνική Δημοκρατία παρέσχε στα πλαίσια της προδικαστικής διαδικασίας, καθώς και από πιο πρόσφατες επικαιροποιήσεις των στοιχείων αυτών, προκύπτει ότι η Ελληνική Δημοκρατία δεν έχει ακόμα επιτύχει τη συμμόρφωση με τις υποχρεώσεις που υπέχει δυνάμει του άρθρου 3 και του άρθρου 5, παράγραφος 2 της Οδηγίας 1999/74/ΕΚ.
   
      (1)  ΕΕ L 203 της 3.8.1999, σ.53-57